Du skal ikke betale for at komme på. Vi sørger for installation og drift. Til gengæld betaler du 399,-/md i abonnement. Vi ejer den fjernvarmeunit, der bliver installeret i dit hus. Vi sørger for service og vedligeholdelse af den, for at sikre, at hele systemet i dit nabolag kører optimalt – til gavn for både dig, dine naboer og jeres økonomi.
Hvis du vælger først at takke nej, og senere ombestemmer dig, så er det gratis at komme på, så længe vi graver på din vej. Hvis du derimod venter med at tilslutte dig, indtil efter vi har asfalteret, så risikerer du at blive opkrævet et gebyr, for at få tilsluttet din bolig. Prisen vil afhænge af kapaciteten og konstruktionen i vejen.